OzLabs/hebrew-wiki-articles huggingface dataset:
וויבס אודיאו

וויבס אודיאו בע"מ היא חברה ישראלית המפתחת ומשווקת טכנולוגיות לעיבוד אותות קול דיגיטלי, המשמשים בהקלטה, מיקס, מאסטרינג, פוסט-פרודקשן, שידורי טלוויזיה והופעות חיות. מטה החברה ומרכז הפיתוח העיקרי של החברה ממוקם בתל אביב, עם משרדים נוספים בארצות הברית, סין וטייוואן, ומרכזי פיתוח בהודו ואוקראינה.

== היסטוריה ==
החברה נוסדה בשנת 1991, על ידי גלעד קרן ומאיר שעשוע בתל אביב. השניים נפגשו לראשונה ב-1981 באולפן הקלטות של חלוץ הסאונד טומי פרידמן ומאז התעניינו בתחום. אחר כך שעשוע למד פיזיקה ומתמטיקה באוניברסיטה העברית וקרן למד מתמטיקה שימושית בטכניון. החברה הוקמה לאחר שחברה קודמת בה עבדו בארצות הברית נכשלה ונסגרה. ב-1993 השיקה החברה את המוצר הראשון שלה, "Q10 Paragraphic Equalizer", תוסף האודיו הראשון שהיה זמין כתוכנה, המאפשר לאולפני הקלטות לבצע איזון תדרים.

ב-1994 השיקה את "L1-Ultramaximizer", שהפך לתוסף מצליח, שבתעשיית המוזיקה מצביעים עליו כתורם ל"מלחמת הקולניות" במוזיקה המודרנית, תופעה בה מפיקים הגבירו במשך הזמן את גבוה ההקלטות שבעבר היו מגבלות על ידי הנתונים הטכניים של ציוד השמע.

ב-1997 החלה החברה לפתח מוצרים גם לשוק הצרכני, היא חתמה על עסקה עם "מוטורולה", ואחר כך גם עם חברת "סמסונג", לשילוב הטכנולוגיה שלה במוצרים שלהן. בינואר 1999 חתמה על הסכם עם חברת מיקרוסופט להטמעת המוצר "TrueVerb" ב-Microsoft Windows. מוצר המאפשר יצירת הד מלאכותי כדי ליצור אשליה של מרחק וחלל בהקלטה, כך שתישמע כאילו היא מתנגנת בחדר קטן, אולם קונצרטים או אצטדיון ענק. באפריל 2000 חתמה על הסכם עם חברת "יונדאי אלקטרוניקה", לייצור ופיתוח שבב (MaxxBass) המקנה לשומע אשליה של אפקט בס, מבלי שהתופעה קיימת בפועל.

באוגוסט 2000 השקיעה חברת "ימאהה" כ-2 מיליון דולר ב"וויבס אודיאו", לפי לפי שווי של 86 מיליון דולר. בסך הכל גייסה עד אותה שנה כ-8 מיליון דולר, אך מאז לא גייסה כסף ממשקיעים והמשיכה לצמוח באמצעות הכנסות ממכירת מוצריה.

ב-2006 חתמה החברה על הסכם עם חברת "טאואר סמיקונדקטור" לייצור שבב ה-MaxxBass במפעל החברה במגדל העמק.

ב-2009 חוותה החברה ירידה חדה במכירות, בעקבות פריצה של האקרים למוצרים שלה ושל חברת הגנת התוכנה שלה, והפצה של עותקים שלהם באינטרנט.

בפברואר 2011 הוענק לחברה פרס הגראמי הטכני, פרס המוענק על תרומה טכנית משמעותית לתעשיית המוזיקה. בין זוכי הפרס בעבר היו החברות "אפל", "סוני", "ימאהה" וממציא הגיטרה החשמלית לס פול.

במרץ 2023 הודיעה החברה ללקוחותיה כי מעתה החברה מפסיקה לתמוך ברישיונות קבועים שנרכשו על ידי משתמשים ועוברת למודל של מנויים, תוך ימים ספורים נאלץ הCTO והבעלים מאיר שעשוע להפוך את המהלך ולהתנצל באופן פומבי בפני קהל הלקוחות של החברה. חרף ההתנצלות החפוזה מכירות החברה נפגעו ועד יוני 2023 החברה פיטרה כמחצית מכוח האדם שלה.

== סימני מסחר ותביעות משפטיות ==
בשנת 2010, Waves Audio הייתה מעורבת בשתי תביעות משפטיות בנוגע להפרות קניין רוחני ושימוש לא חוקי בתוכנות שלה. בתביעה אחת, עם הנתבעת Skyline Recording Studios NYC, זכתה Waves, ובשנייה, עם הנתבע Quad Recording Studios, הודה הנתבע באחריות.

בשנת 2013, Waves Audio תבעה את Motorola Mobility על הפרה לכאורה של הסימן המסחרי שלה Maxx עם הטלפונים Droid Razr Maxx ו- Droid Razr Maxx HD.

== קישורים חיצוניים ==

* 

== הערות שוליים ==

קטגוריה:ישראל: חברות שהוקמו ב-1991
קטגוריה:תל אביב-יפו: חברות
קטגוריה:חברות תוכנה ישראליות
סיגנון מזון

סטייליסט מזון בעבודה.
סיגנון מזון או עיצוב מזון הוא מקצוע שבה העובד בהם מכין ומעצב מזון לצורכי צילום. הצילומים משמשים לספרי בישול, מגזינים, פרסומות, אריזות מזון, שלטי חוצות, ועוד.

במסגרת עבודתפ, סטייליסטי מזון מתייעצת עם מגוון מומחים לרבות יועצי שיווק, יצרני מזון, וצלמים. מלבד המזון, העיצוב בדרך כלל כולל גם את סביבת המזון - המטבח, ציוד הבישול, וכלי האוכל. סטייליסטיות מזון עוסקות גם לעיתים בעיצוב בתעשייה ובאירועים פרטיים.

המקצוע דורש הכרת סוגי מזונות, אורך חיי המדף שלהם. במיוחד משך הזמן שמזונות יישמרו על טריות ויופי מרבי. בנוסף לרכישת חומרי הגלם, בעל המקצוע נדרש להכיר טכניקות להכנתו ומתכונים שונים.<ref name="Manna 4/1">Manna/Boss, Chapter 4, section "What Is a Food Stylist?".</ref>

== היסטוריה ==
במונח סטייליסטית מזון נעשה כנראה שימש לראשונה באמצע שנות ה-50. לפני שנות ה-50, ואפילו לתוך שנות ה-60, מודעות אוכל הוצגו לרוב באמצעות איורים ולא צילומים. סטייליסטיות מזון החלו להופיע עם המעבר מאיור לצילום. 

בנובמבר 1979 פרסם מגזין "הניו יורקר" את אחת הכתבות המוקדמות ביותר על קריירת סטייליסטית המזון והסביר לקוראיו מה בדיוק משמעות הקריירה.

==כלי עבודה==
מלבד מכשירי המטבח הרגילים כמו כפפות, סכו"ם, נעשה שימוש גם בכלים כמו פינצטה כירורגית כדי לנקות פירורי מזון. לעיתים אף נעשה שימוש בחומרים בלתי אכילים, כמו צבע תעשייתי, גליצרין המשווה למזון מראה נוצץ וטרי. חלב ומוצריו לעיתים מוחלפים בדבק פלסטי לבן כדי לקבל צבע בהיר ומראה סמיך}.

== ראו גם ==
* צילום
* מזון
* צילום מזון

== לקריאה נוספת ==
*

== הערות שוליים ==

2022 11
כוארולופודון

כוארולופודון (שם מדעי: Choerolophodon) הוא סוג נכחד של פילאי שהתקיים במשך המיוקן באירואסיה ואפריקה לפני 11.6 עד 5.3 מיליון שנה מזמננו. הוא דומה לאמבלודונטים ושאר הגומפותריומיים ולרוב משייכים אותו למשפחה. עם זאת מספר חוקרים משייכים אותו ואת הסוג Afrochoerodon למשפחה עצמאית (Choerolophodontidae).

הסוג תואר ב-1917 בידי ג. שלזינגר (G. Schlesinger), על סמך ממצאי שיניים טוחנות שהתגלו ביוון ובתחילה נראו כשייכים לחזיר קדום. בהמשך התברר שהם דומות לשיני פילים נכחדים, כך שהוא נקרא תחילה כמסטודון, אם כי בהמשך הועבר לסוגו. הממצאים שלו התגלו לאורך אפריקה, דרום אירופה המזרחית, המזרח התיכון (בטורקיה, עיראק ואיראן), תת-היבשת ההודית וסין.

לפילאי זה היו חטים ארוכות משני צידי הלסתות שנעו קדימה והתחילו מקדמת הגולגולת, קרוב לחלל העיניים. אלה דמו לחטי הגנתבלודון מאמריקה הצפונית. הלסת עצמה השתפלה כלפי מטה והייתה בעלת לסת תחתונה דקה יחסית שהכילה מעט שיניים. מבנה הגולגולת היה מוארך וצר מעט והשיניים היו מצופות אמייל למעט החטים. היו לו טוחנות מוזרות דומות לשל חזירי בר.

יונק זה היה צמחוני והתקיים ביערות בהם ליחך צמחייה קרקעית כמו עשבים עם החטים הארוכות.

==קישורים חיצוניים==

קטגוריה:גומפותריומיים
קטגוריה:יונקים שחיו במיוקן באסיה
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1917
אנדרטת השואה (בוקרשט)

אנדרטת השואה היא אנדרטה לזכר קורבנות השואה (יהודים וצוענים) ברומניה שהוקמה בבוקרשט על ידי ממשלת רומניה.

== היסטוריה ==
בשנת 2003 פנה מקסימיליאן מרקו כץ, המנהל והמייסד של המרכז לניטור ומאבק באנטישמיות ברומניה, לכל ראשי המפלגות הפוליטיות ברומניה, לממשלת רומניה ולנשיא רומניה, בהצעה להקים במרכז העיר אנדרטה להנצחת זכר השואה ולזכר קורבנות השואה ברומניה. ההצעה הופנתה גם לאלי ויזל, נשיא ועדת ויזל. ההצעה קיבלה את כל האישורים הדרושים, כולל אישור המועצה הכללית של עיריית בוקרשט ואישור הוועדה הטכנית של העירייה.

משרד התרבות והדתות הרומני נטל אחריות על הקמתה ועל מימונה של האנדרטה, בהמשך להמלצת הוועדה הבינלאומית לחקר השואה ברומניה ותוך התייעצות עם נציגי פדרציית הקהילות היהודיות של רומניה, נציגי ועדת ויזל ונציגים של ניצולי השואה.

האנדרטה הוקמה במרכז העיר, על פני שטח של 2,894 מ"ר, שהיה בעבר פארק ברזויאנו, הממוקם בצומת הרחובות אנגל סאליגני, מיחאי וודה, יון ברזויאנו וליפסקאני, בקרבת בניין עיריית בוקרשט.

לצורך תכנון ובניית האנדרטה נערכה תחרות ארצית<ref></ref> בה זכה הפסל פטר ג'קובי.<ref></ref>

אבן הפינה לאנדרטת השואה הונחה ב-9 באוקטובר 2006, היום הלאומי לציון השואה ברומניה, בנוכחות הנשיא טריאן בססקו ושר התרבות, אדריאן אירגולסקו. תאריך פתיחה רשמי היה ב-8 באוקטובר 2009.

== תיאור ==
האנדרטה כוללת אולם מרכזי וחמישה פסלים - ויה דולורוזה, מגן דוד, גלגל הצוענים, עמוד זיכרון ואפיטף.

האולם המרכזי - מבנה בטון מאסיבי מונמך שהכניסה אליו מתאפשרת באמצעות גרם מדרגות משולבות ברמפה המנגישה אותו לאנשים עם מוגבלויות. לכל אורך קירות האולם נמתח פס מתכת חלודה עליו חקוקים שמות הנספים בשואה. האווירה באולם המרכזי מאופיינת בתנועתיות הנוצרת מתוך משחקי האור והצל.

משני צדי הכניסה מוצבות ויטרינות בהן מצבות. בצד ימין מצבות שהובאו מבית העלמין סבסטופול בבוקרשט, שפורק בשנת 1942 בהוראתו של המרשל יון אנטונסקו ובצד שמאל מצבות שהובאו מבית העלמין היהודי באודסה. <ref></ref>

ויה דולורוזה - על רחבת הבטון המחברת בין רכיבי האנדרטה שוחזרו בצורה אומנותית פסי רכבת, זכר לרכבות שהובילו את היהודים למחנות הריכוז.

מגן דוד - פסל סביבתי מאופיין על ידי שילובים של אור וצל.

גלגל הצוענים - גלגל בקוטר 2 מטר המזכיר את המורשת ההודית של הצוענים.

עמוד הזיכרון - בנוי ממודולים של ברזל יצוק חלוד המושחלים על עמוד מרכזי. גובהו 17 מטר, קוטרו נע בין 1.40 מטר ל-1.55 מטר ומשקלו 18 טון. על כל צד כתובה אות עברית אחת. ביחד, האותיות יוצרות את המילה "זכור".

אפיטף - קרון ובו שברי פלדה וסלעים.

==גלריית תמונות==
<gallery>
Memorialul_Holocaustului_din_Bucuresti_-_sala_centrala.jpg|האולם המרכזי של האנדרטה
Holocaust Mahnmal Bucharest 61.jpg|סביב האולם, בגובה העיניים, על פס הפח החלוד מוטבעים שמות קורבנות השואה
Holocaust Mahnmal Bucharest 83.jpg|ויה דולורוזה
Holocaust Mahnmal Bucharest 19.jpg|הסבר על המצבות שהובאו מבית הקברות באודסה
Holocaust Mahnmal Bucharest 09.jpg|עמוד הזיכרון
Holocaust Mahnmal Bucharest 06.jpg|הסבר על הקרונות בהם הובלו היהודים למחנות הריכוז
Holocaust Mahnmal Bucharest 74.jpg|מגן דוד
</gallery>
== קישורים חיצוניים ==

== הערות שוליים ==

קטגוריה:זיכרון שואת יהודי רומניה
קטגוריה:אירופה: אנדרטאות להנצחת השואה
קטגוריה:בוקרשט: מבנים
ארכאורורניתוידיז

ארכאורורניתוידיז (שם מדעי: Archaeornithoides; מילולית: "צורת עוף עתיק") הוא סוג של דינוזאור ממשפחת הטרודוניים, אשר חי במשך הקרטיקון המאוחר של מונגוליה, לפני 75 מיליון שנה מזמננו. הוא אותר בתצורות מאובנים במדבר גובי באומנוגובי, מונגוליה בידי החוקר הפולני אנדרה אלזנוסבקי והוא תיאר את הממצאים ב-1992 למדע לצד החוקר הגרמני פיטר וולנהופר . הסוג כלל מין יחיד – Archaeornithoides deinosauriscus, שפירושו: "דינוזאור קטן".

הארכאורורניתוידיז ידוע מממצאים חלקיים של שרידי הלסתות, הצוואר ומעט שיניים, אשר העידו שהיה טורף קרוב לטרודון אך קטן בהרבה וניזון בעיקר מחרקים. הממצאים הגיעו לאורך של 27 מ"מ ובעליהם כנראה הגיע לאורך של מטר ולמשקל של כשני ק"ג. כל הנראה היה קרוב של הזאורורניתוידיז וכמותו ייתכן והיה מכוסה בנוצות. חלק מהחוקרים סוברים שהיה קרוב של העופות (מהקבוצה אביאלאה). אחרים למעשה רואים בו דמוי-תנינאי קדום מהלך על שתיים ואף קרוב של הספינוזאוריים.

מספר ממצאים שלו מרמזים על כך שנטרף בידי יונקים מהקרטיקון כמו הדלתתרידיום, מה שיכול להיות העדות המאובנת הראשונה לכך.

==קישורים חיצוניים==

קטגוריה:דינוזאורים שחיו בקרטיקון עליון באסיה
קטגוריה:טרודוניים
קטגוריה:מאובני טקסונים שתוארו ב-1992
אמלין לורן

אמלין לורן (בצרפתית: Emelyne Ann-Emmanuelle Laurent; נולדה ב-18 בנובמבר 1998) היא כדורגלנית צרפתייה, המשחקת בעמדת החלוצה במילאן מליגת העל האיטלקית.

==קריירת מועדונים==
===מועדוני נוער===
לורן החלה את קריירת הכדורגל שלה ב-2009, כשהצטרפה לקבוצת הנוער U13 של המועדון סאמאריטאן מהאי מרטיניק השייך לצרפת. ב-2013 הצטרפה לקבוצת הנוער של המועדון מונפלה.

===מועדוני בוגרים===
את קריירת הבוגרים החלה לורן במועדון מונפלה, ולקראת עונת 17–2016 עברה למועדון בורדו בו שיחקה עונה אחת.

====אולימפיק ליון====
לקראת עונת 2017–2018 עברה לורן לקבוצת הפאר אולימפיק ליון מליגת העל הצרפתית. יחד עם הקבוצה, זכתה פעמיים באליפות צרפת וכן פעמיים בליגת האלופות.

במהלך תקופתה בליון, יצאה לורן להשאלות במועדונים גווינגאמפ, בורדו ואתלטיקו מדריד, בין השנים 2019–2021.

====באיירן מינכן====
במאי 2022 חתמה לורן על חוזה לשלוש שנים בבאיירן מינכן מהבונדסליגה לנשים.

==קריירה בינלאומית==
===נבחרות נוער===
לורן הייתה מלכת-השערים המשותפת עבור נבחרת צרפת עד גיל 19 ביורו עד גיל 19 שנערך ב-2017 בצפון אירלנד, כשהיא מבקיעה שלושה שערים. היא ייצגה את נבחרת צרפת עד גיל 20 בגביע העולם עד גיל 20 שנערך ב-2018 בצרפת. לורן הבקיעה ארבעה שערים בטורניר בו סיימה צרפת במקום הרביעי.

===נבחרות בוגרות===
כשהיא בת 19, ערכה לורן את הופעת הבכורה שלה בנבחרת צרפת במשחק ידידות נגד נבחרת אוסטרליה. במאי 2019 נבחרה לורן לסגל צרפת לגביע העולם בכדורגל נשים 2019. ב-2021, הבקיעה לורן צמד שערים במשחק של נבחרת צרפת עד גיל 23 מול נבחרת שוודיה עד גיל 23.

==הישגים ותארים==
אולימפיק ליון
* אליפות צרפת: 2017-2018, 2018-2019
* ליגת האלופות: 2017-2018, 2018-2019

== קישורים חיצוניים ==

== הערות שוליים ==

קטגוריה:כדורגלניות צרפתיות
קטגוריה:חלוצות כדורגל
קטגוריה:כדורגלניות אולימפיק ליון
קטגוריה:כדורגלניות באיירן מינכן
קטגוריה:צרפתים שנולדו ב-1998
2022 11
מלאוויזאורוס

מלאוויזאורוס (שם מדעי: Malawisaurus; מילולית: "לטאת מלאווי") הוא סוג של דינוזאור זאורופוד מקבוצת הטיטאנוזאורים אשר חי באפריקה במשך הקרטיקון התחתון שלפני 126 עד 119 מיליון שנה מזמננו. הסוג תואר ב-1993 בידי לואיס ל. ג'ייקוב ועמיתיו ונכלל בו מין יחיד - Malawisaurus dixeyi, להוקרת החוקר הבריטי פרדריק אוגוסטוס דיקסי .

במקור המין נקרא ב-1928 בידי החוקר סידני ה. האוטון כשייך לסוג גיגנטוזאורוס (שהתבטל ומשויך כיום לסוג טורניאריה) ובהמשך הועבר לג'ננסיה, שניהם מהקבוצה דמויי דיפלודוקיים. עם זאת בהמשך המאפיינים שלו התבהרו כדומים יותר לטיטאנוזאור כמו הסלטזאורוס, האלמוזאורוס או האיילוזאורוס.

המאובנים של דינוזאור זה התגלו בשכבה "Dinosaur Beds" שבצפון מלאווי, בשכבות של אבן חול ואבן טין, ביניהם התגלו ממצאי חוליות זנב, גפיים ושרידי גולגולת ואף עור אוסטאודרם קשיח ששימש כשריון. ממצא נוסף של שן בודדה התגלה בצפון-מזרח ברזיל, ברזיל ואולי השתייכה אליו.

דינוזאור זה הגיע לאורך של כ-16 מטרים ולמשקל של כ-10 טונות. חוקרים משנת 2020 נתנו לו הערכה קטנה יותר, באורך 11 מטרים ומשקל של 2.8 טונות. חוליות הזנב שלו היו רחבות כדי לתמוך בו, מה שהיה עוזר לו לנוע בביצות.

== קישורים חיצוניים ==

==הערות שוליים==

קטגוריה:ליתוסטרוטיה
קטגוריה:דינוזאורים שחיו בקרטיקון תחתון באפריקה
קטגוריה:מאובני טקסונים שתוארו ב-1993
דיכלורו מונואוקסיד

דיכלורו מונואוקסיד (Dichlorine monoxide) הוא תרכובת אי אורגנית שנוסחתה Cl<sub>2</sub>O. בטמפרטורת החדר החומר הוא גז חום-צהוב המסיס הן במים והן בממסים אורגנים. מבחינה כימית Cl2O שייך למשפחת תחמוצות כלור דוגמת כלור דו-חמצני ClO<sub>2</sub> והוא אנהידריד של חומצה תת-כלורית. החומר הוא מחמצן חזק.

=== מבנה ===
בדומה למים המולקולה מכופפת בשל זוגות האלקטרונים הלא קושרים על אטום החמצן וחבורת הסימטריה C<sub>2</sub>v. זווית הקשר 110.9° גדולה מזווית הקשר בחמצן בשל ההפרעה הסטרית שבין אטומי הכלור.

=== הכנה ===

שיטת ההכנה הראשונה בה השתמשו לייצור החומר היה תגובה של גז כלור עם תחמוצת כספית לקבלת Cl<sub>2</sub>O וכספית כלורית

<math>HgO_{(s)} + Cl_{2(g)}\rightarrow HgCl_{2(s)} + Cl_2 O_{(g)}</math> דרך זו אינה בשימוש בשל המחיר והסכנה שבהרעלת כספית.

דרך בטוחה ונוחה יותר היא תגובת גז כלור עם נתרן פחמתי ומים

<chem>2Cl_2 + 2Na_2CO_3 + H_2O -> Cl_2O +2NaHCO_3 + 2NaCl

</chem>

נתרן בי קרבונט שנוצר בתגובה ממשיך להגיב

<chem>2Cl_2 + 2NaHCO_3 -> Cl_2O + H_2O + 2CO_2 +2NaCl</chem>

כך שהתגובה הכוללת

<chem>2Cl_2 + Na_2CO_3 -> ClO_2 + CO_2 + 2NaCl</chem>

ניתן לבצע את התגובה ללא מים אבל דרך זו מחייבת חימום ל 150°-250°, כיוון שדיכלורו מונואוקסיד אינו יציב בטמפרטורה זו יש להוציא באופן רציף את התוצר מהמערכת למניעת פירוק תרמי.

:

=== תגובות ===
דיכלורו מונוקסיד מסיס מאוד במים שם הוא נמצא בשיווי משקל עם חומצה תת-כלורית HOCl שיווי המשקל נוטה לכיוון HOCl

<math>2HOCl \rightleftarrows Cl_2O +H_2O \qquad K_{273K} =3.55*10^{-3} M^{-1} </math>

למרות שיווי המשקל הנוטה ימינה משערים שCl<sub>2</sub>O אחראי לתגובות חומצה תת-כלורית עם אלקנים ותרכובות ארומטיות.

דיכלורו מונוקסיד מגיב עם הלידים של מתכות ומתקבלים אוקסיהלידים למשל בתגובה עם טיטניום ארבע כלורי

<math>TiCl_4 +Cl_2 O \rightarrow TiOCl_2 +2Cl_2 </math>

ועם הלידים של אל מתכות למשל

<math>NOCl + Cl_2O \rightarrow NO_2 Cl +Cl_2 </math>

==קישורים חיצוניים==

קטגוריה:כלור: תרכובות
אוסטרלפס רמזי

אוסטרלפס רמזי (שם מדעי: Austrelaps ramsayi) הוא מין נחש ממשפחת הפתניים ומהסוג אוסטרלפס החי באוסטרליה והוא ארסי ביותר. הוא נקרא ב-1864 לכבוד החוקר האוסטרלי אדוארד רמזי . בדומה לקרובו לסוג, אוסטרלפס סופרבוס ושניהם מכונים "ראש-נחושת אוסטרלי", להבדיל ממוקסין הנחושת האמריקאי.

נחש זה יכול להגיע לאורך 113 ס"מ עם הזנב וצבעו חום עד חום כהה, עם בטן צבע בהיר-שמנת והצידיים אדמדמים ובולטים. הנחש בעל עיניים גדולות וראש גדול, בתוכו עוברות שיני ארס היכולות להישלף קדימה. הנקבה משריצה מבטנה 9 עד 13 צעירים בעת הרבייה.

הנחש מצוי בויקטוריה ובניו סאות' וויילס ברמות מיוערות גבוהות סביב האלפים האוסטרליים, לרוב בקרבת מקווי מים או ביערות. הוא פעיל ביום ומחפש בעיקר צפרדעים וכן זוחלים ויונקים קטנים למאכל.

נחש זה לרוב נמנע מעימותים וההכשות ממנו נדירות.

==קישורים חיצוניים==

==הערות שוליים==

קטגוריה:טקסונים שתוארו בידי גרארד קרפט
קטגוריה:בעלי חיים שתוארו ב-1864
קטגוריה:פתניים
קטגוריה:אוסטרליה: זוחלים
ביוש (רומניה)

בֶּיוּשׁ (ברומנית: Beiuș, נהגה: ; בהונגרית: Belényes; בפי יהודיה: בעלעניעש) היא עיר במחוז ביהור שבטרנסילבניה, מערב רומניה. הסמוכה לבירת המחוז אוראדיה. לפני השואה התקיימה בעיר קהילה יהודית גדולה, ואחריה קהילת שרידים קטנה שהלכה והתדלדלה בשנות ה-40 וה-50 של המאה ה-20.

העיר הייתה מרכז רומני חשוב ב אך שליש מהאוכלוסייה הייתה הונגרית.

== היסטוריה ==
האזכור המוקדם ביותר של ביוש בהיסטוריה המתועדת היה בשנת 1263, לאחר הפלישה המונגולית לאירופה בשנת 1241. ביוש נכבשה בשנת 1691 על ידי האימפריה האוסטרו-הונגרית ונהייתה מאוחר יותר למרכז תרבות אזורי של הונגריה באימפריה האוסטרו-הונגרית. לאחר הפשרה האוסטרו-הונגרית של 1867 היא נשלטה על ידי הממשל ההונגרי, עד ל ב-1918.

==יהודי ביוש (בעלעניעש)==
במשך ההיסטוריה היה המקום נחלת הכנסייה. בתחילת המאה ה-19 קיבלו היהודים זכות בלתי מוגבלת להתיישבות במקום, זכות שאושרה שוב ושוב בידי הבישופים הרומניים המקומיים. ב-1852 נוסדה בעיר קהילה מאורגנת ובשנים הבאות בנתה הקהילה בית כנסת ומבני ציבור נוספים. במלחמת העולם הראשונה נפלו בשירות הצבא ההונגרי 33 יהודים, כ-30% מכלל המתגייסים.

בשנות ה-30 של המאה ה-20 התדרדר מעמד היהודים, הם סבלו מרדיפות והתנכלויות ובעיר התפתח מוקד של אנטישמיות. ערב מלחמת העולם השנייה עמד מספר היהודים בעיר על כ-15% מכלל התושבים. במסגרת תכתיב וינה נשארה העיר בשטח רומניה. במהלך המלחמה גורשו רבים לטרנסניסטריה, רבים פונו לג'ינטה ובאוקטובר 1944 שוחררה העיר.

בשל האווירה הלאומנית, בחרו רוב התושבים היהודים לעזוב את ביוש, ולפי ההערכות לפחות חצי מכלל היהודים כבר לא היו בעיר ב-1947.

===רבני העיר===
רבני העיר, שנקראה בפי יהודיה ביידיש בשמה ההונגרי בעלעניעש, התפרסמו:
* הרב ישעיה רובין (1862–1869) - בהמשך עבר לכהן במיהאליפאלווא, היא ואליה לוי מיהיי 
* הרב אשר גרוסברג (1869–1896) - מתלמידי הכתב סופר ורבי מאיר איזנשטטר
* הרב נח ברוך פישר (1896–1898) - תלמיד ה'שבט סופר', פעל בעיר זמן קצר ואחריה כיהן בפישטיאן ובפרשוב
* הרב שמעון פולק (1900–1929) - מחבר "שם משמעון" (סייני תרצ"ב), שימש רב העיר ב-1900 ועד פטירתו
* הרב אשר פולק (1931–1947) - (לא בנו של הרב הקודם) הגיע לבעלעניעש לאחר תקופת רבנות בעיירה קיראי דארוץ. אחרי המלחמה שימש זמן מה אב"ד גרוסווארדיין (אוראדיה) ופעל להתרת עגונות מלחמת העולם השנייה, ומראשית שנות ה-50 של המאה ה-20 בכפר אתא בישראל

בעיר פעלה בשנות ה-20 של המאה ה-20 ישיבה קטנה שבראשה עמד הרב אהרן אפשטיין, מחבר "כפי אהרן" וספרים נוספים.

== דמוגרפיה ==
על פי מפקד האוכלוסין של 2011, בביוש אוכלוסייה של 10,667 תושבים. המבנה האתני של האוכלוסייה הוא כדלהלן:
* רומנים – 89.8%
* הונגרים – 7.3%
* צוענים – 2.6%
* אחרים – 0.3%

== ערים תאומות ==
* 
* , הונגריה
* מהקרק, הונגריה

==לקריאה נוספת==
* בל"ו, "בֶּיוּשׁ", בתוך: ד"ר תיאודור לביא ואביבה ברושי (עורכים), פנקס הקהילות: (1) רומניה, כרך א, ירושלים: יד ושם, תש"ל 1969, עמ' 286–287.

==קישורים חיצוניים==

* 

==הערות שוליים==

קטגוריה:רומניה: ערים
קטגוריה:טרנסילבניה: ערים
קטגוריה:קהילות יהודיות בהונגריה
קטגוריה:קהילות יהודיות ברומניה
קטגוריה:יהודים בשואה: הונגריה
זמר מפוחית

זמר מפוחית הוא שיר שכתב
נתן אלתרמן והלחין סשה ארגוב. השיר נכתב במקור להצגת התיאטרון הקאמרי "תק על תק", שהועלתה ב־1956, אבל לא זכתה להצלחה. מאוחר יותר ביצעו אותו אילי גורליצקי ויונה עטרי במופע "שוק המציאות", שהועלה ב־1965. אלבום שכלל שירים מהמופע יצא לאור, אך השיר לא נכלל בו. השיר יצא לאור לראשונה באלבום ב־1968 בביצוע עדנה גורן וקובי רכט, שהקליטו אותו לאלבומם "שירי סשה ארגוב". השיר היה הלהיט הגדול ביותר מתוך האלבום. השיר התפרסם גם בביצוע להקת "הכל עובר חביבי", ובוצעו לו גרסאות כיסוי נוספות, בהן של מתי כספי, אחינועם ניני, אריק סיני וגלי עטרי.

במרץ 2010 נערך ברשת ג' מצעד משירי אלתרמן, לציון 100 שנים להיוולדו ו־40 שנים למותו. במצעד צעדו 21 שירים. השיר, שהושמע בביצוע עדנה גורן וקובי רכט, הגיע למקום ה־12.

== כתיבה ==
השיר עוסק בתחושות דו־ערכיות כלפי קשר של נישואים. כל אחד מהצדדים קשור לשני, אך משווע להימלט מהקשר. בשיר מבוטאים כאב וסרקזם.

המונח "מפוחית" מתייחס למפוחית יד (קונצרטינה) ולא למפוחית פה, דבר הנלמד ממשפטים כמו מפוחית מפרשת ידיה או ואם בוכה המפוחית על הברכיים.

המילה "קוּבָּה" פירושה בית בושת, לפי המשמעות הרווחת בלשון חז"ל.

המונח "תנובה", שבו מתייחס הגבר בשיר באופן מושאל לאשתו, מתייחס למזנונים ומסעדות פועלים, שהתחילו לפעול באמצע שנות ה־20. המזנונים נפתחו כדי להגדיל את שיווק תוצרת החלב והופעלו בשיטת זכיינות שבה החנוונים החזיקו אותם על חשבונם, בעוד שחברת "תנובה" סיפקה להם את התוצרת. במסעדות ניתן היה לקבל מאכלים פשוטים כמו ירקות בצורת סלט, חלב ומוצרי חלב כמו שמנת חמוצה וגבינה פשוטה ולעיתים פירה. הצבע השליט במסעדות "תנובה" היה לבן (או ירקרק), כולל החלוקים הלבנים של המגישות ועובדות הדלפק.

== קישורים חיצוניים ==

* [https://youtu.be/pxT5DLrkUWo "זמר מפוחית" בביצוע קובי רכט ועדנה גורן], באתר יוטיוב

== ביאורים ==

== הערות שוליים ==

קטגוריה:שירי 1956
קטגוריה:סינגלים מ-1968
קטגוריה:שירי מתי כספי
קטגוריה:שירי גלי עטרי
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי סשה ארגוב
פרסי המוזיקה של סול טריין

פרסי המוזיקה של סול טריין הם טקס פרסי מוזיקה שנתי ומוענק להישגים בתרבות אפרו-אמריקאית. הוא מופק על ידי יוצרי Soul Train, התוכנית שעל שמה קרוי הפרס, וכולל הופעות של זמרי R&B ומוזיקת נשמה עכשוויים שונים. הטקס היה משודר באופן מסורתי בפברואר, מרץ או אפריל, אך כעת משודר בסוף השבוע האחרון של נובמבר.

גוף ההצבעה של הפרס כולל אנשי מקצוע פעילים בתחומי הבידור השונים. מנחים קודמים של הטקס כוללים את לותר ואנדרוס, דיון וורוויק, פטי לבל, ויל סמית', ונסה ויליאמס, טראג'י פ. הנסון וגלדיס נייט.

== קטגוריות ==
=== פרסים מרכזיים ===
* אלבום השנה
* קליפ השנה
* שיר השנה
* פרס הפזמונאי על שם אשפורד וסימפסון
* תגלית השנה
* פרס Rhythm & Bars
* זמר ה-R&B/נשמה הטוב ביותר
* זמרת ה-R&B/נשמה הטוב ביותר
* ביצוע הדאנס הטוב ביותר
* שיר גוספל/השראה הטוב ביותר
* שיתוף הפעולה הטוב ביותר
* פרס מרכזי

=== פרסים מיוחדים ===
* פרס קווינסי ג'ונס על הישגי קריירה
* פרס מורשת - הישג בקריירה
* פרס סמי דייוויס ג'וניור לבדרן
* פרס אמן העשור להישגים אמנותיים יוצאי דופן
* פרס סטיבי וונדר על הישג יוצא דופן בכתיבת שירים

=== פרסי עבר ===
* אלבום הגוספל הטוב ביותר
* אלבום הגוספל הטוב ביותר – להקה
* אלבום הגוספל הטוב ביותר – סולו
* אלבום הג'אז הטוב ביותר
* אלבום הג'אז הטוב ביותר – להקה או צמד
* אלבום הג'אז הטוב ביותר – סולו
* סינגל הראפ הטוב ביותר
* אלבום הראפ הטוב ביותר
* אלבום ה-R&B/נשמה הטוב ביותר – גבר
* אלבום ה-R&B/נשמה הטוב ביותר – אישה
* אלבום ה-R&B/נשמה הטוב ביותר – להקה או צמד
* סינגל ה-R&B/נשמה הטוב ביותר – גבר
* סינגל ה-R&B/נשמה הטוב ביותר – אישה
* סינגל ה-R&B/נשמה הטוב ביותר – להקה או צמד

== קישורים חיצוניים ==
* 

סול טריין
סלע קואל

סלע קואל או סלע קול (באנגלית: Coal Rock ) הוא נונאטאק נישא, הממוקם בארץ המלכה אליזבת שבאנטארקטיקה.

סלע קואל ממוקם 7.4 קילומטרים דרומית-מזרחית מפסגת פיירל.

סלע קואל ממוקם בקצה הדרומי של רכס פורסטל - שהוא חלק מהרי פנסקולה.

גובהו של סלע קואל 1,390 מטרים מעל פני הים.

== היסטוריה ==
=== גילוי ומיפוי סלע קואל ===

סלע קואל מופה לראשונה על ידי הסקר הגאולוגי של ארצות הברית (United States Geological Survey; בראשי תיבות: USGS), בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956 - 1966.

=== מקור השם ===

שמו של סלע קואל ניתן לו על ידי דוויט ל. שמידט (Dwight L. Schmidt), גאולוג של הסקר הגאולוגי של ארצות הברית, אשר חקר את אזור סלע קואל.

השם תיאורי.

והוא ניתן בשל הפחם מתור הפרם בעידן הפלאוזואיקון שניתן לראות בסלע הנונאטק.

"קואל" משמעו באנגלית - "פחם".

== לקריאה נוספת ==

<div class="mw-content-ltr">• J. W. Brodie (1959), [https://doi.org/10.1080/00288306.1959.10431316 A shallow shelf around Franklin Island in the Ross Sea, Antarctica], New Zealand Journal of Geology and Geophysics, 2:1, 108-119,https://doi.org: 10.1080/00288306.1959.10431316</div>

<div class="mw-content-ltr">• Pearce DA, Hodgson DA, Thorne MAS, Burns G, Cockell CS, [https://doi.org/10.3390/d5030680 reliminary Analysis of Life within a Former Subglacial Lake Sediment in Antarctica], Diversity. 2013; 5(3):680-702. https://doi.org/10.3390/d5030680</div>

== קישורים חיצוניים ==

* [https://web.archive.org/web/20210602232546/https://geonames.usgs.gov/apex/f?p=gnispq:5:::NO::P5_ANTAR_ID:2909 סלע קואל] באתר הסקר הגאולוגי של ארצות הברית

== הערות שוליים ==

קואל
גיבתון לבן-כיפה

גיבתון לבן-כיפה (שם מדעי: Emberiza leucocephalos) הוא מין של ציפור שיר במשפחת הגיבתוניים. הוא נפוץ ברצועת רוחב ארוכה, החל מאירופה במערב, דרך מרכז אסיה, הרי ההימלאיה ומונגוליה עד ליפן במזרח.

בישראל חורף נדיר ומקומי למדי בצפון הארץ, בין ינואר לאמצע פברואר, בעיקר בגליל ובגולן. נצפה לעיתים קרובות בלהקות מעורבות עם גיבתונים צהובים.<ref></ref>

== אטימולוגיה ==
שם הסוג Emberiza הוא מ-Embritz, גיבתון בגרמנית עתיקה. שם המין הספציפי leucocephalos הוא מיוונית עתיקה leukos, "לבנים", ו-kephalos, "ראש".<ref name="job"></ref>

== תיאור ושירה ==
ביצי גיבתון לבן-כיפה בעלות הסימנים דמויי השיער האופיינים לסוג. אוסף מוזיאון טולוז]]
גיבתון לבן-כיפה הוא ציפור מוצקה באורך 16–17.5 סנטימטר, עם מקור עבה של אוכלי זרעים. לזכר בלבוש קיץ כיפה ולחיים לבנים, מצח וגרון ערמוניים, וגב חום מפוספס בכבדות. הנקבה יותר פשוטה בצבעיה ומפוספסת יותר בחלקיה התחתונים. הניצוי הבלוי דומה לזה של גיבתון צהוב, רק כשכל הצהוב מוחלף בלבן. השירה והקריאות דומים לאלה של הגיבתון צהוב.

== בית גידול ==
גיבתון לבן-כיפה מתקנן בחלק גדול של אסיה הממוזגת, נודד דרומה למרכז אסיה, צפון הודו ודרום סין בחורף. הוא נפוץ בשטחים פתוחים של שיחים או עצים מפוזרים, כולל שטחים מעובדים; אך יש לו העדפה גדולה יותר ליער פתוח (בדרך כלל אורנים) מאשר הגיבתון הצהוב הקרוב אליו. זהו מזדמן נדיר למערב אירופה, אך לעיתים קרובות חורף בצפון מזרח איטליה ובטוסקנה.

=== ניצוי של בן-כלאיים גיבתון לבן-כיפה × גיבתון צהוב ===
בני-כלאיים בין גיבתון לבן-כיפה וגיבתון צהוב מראים תערובת של תכונות.

יש ספק עם זכרים שנראים כגיבתונים לבני-כיפה טהורים המציגים שוליים ראשוניים צהובים. בעבר, בבריטניה, נחשבו אלה כבני-כלאיים בפוטנציה, ולא התקבלו על ידי ועדת הציפורים הנדירות הבריטית. עם זאת, מאז 2004, BBRC רואה בציפורים אלו מקובלות אם הן עומדות גם בתנאים הבאים:<ref>British Birds 97(11):620–621</ref>
* קדמת העין חייבת להיות ערמונית, לא שחורה או אפורה
* הגרון חייב להיות בעל צבע ערמוני נרחב, ללא פס שפם כהה או קו תת-שפם חיוור
* פס הגבה צריך להיות ערמוני או אפור, אך לא לבן
* אסור שיהיה צהוב על הראש, או בכל מקום אחר מלבד השוליים הראשוניים

== תזונה וקינון ==
מזונו של גיבתון לבן-כיפה מורכב בעיקר מזרעים, אך הוא מאכיל את צעיריו בחרקים. הקן נמצא על הקרקע. בתטולה ארבע עד שש ביצים, עליהן סימנים דמויי שיער האופייניים לגבתונים.

== קישורים חיצוניים ==

== הערות שוליים ==

קטגוריה:טקסונים שתוארו בידי סמואל גוטליב גמלין
קטגוריה:בעלי חיים שתוארו ב-1771
קטגוריה:ארץ ישראל: גיבתוניים
קטגוריה:גיבתוניים
קטגוריה:מונגוליה: עופות
קטגוריה:יפן: עופות
קטגוריה:הממלכה המאוחדת: עופות
קטגוריה:הודו: עופות
קטגוריה:נפאל: עופות
קטגוריה:סין: עופות
ליאת שבו

ליאת שבו (נולדה ב-1979) היא קצינה בצה"ל בדרגת תת-אלוף המשמשת כראש חטיבת הסגל ומפקדת החיל הכללי. קודם שימשה כקצינת משאבי האנוש של פיקוד הדרום וראש מחלקת משאבי אנוש באגף התקשוב וההגנה בסב"ר. 

שבו נולדה וגדלה בקריית שמונה. את רוב שירותה הצבאי עשתה במערך משאבי אנוש בחטיבת הצנחנים. שימשה קצינת משאבי אנוש של פיקוד הדרום ובנובמבר 2022 הודיע הרמטכ"ל אביב כוכבי שתמונה לראש חטיבת הסגל באגף כוח האדם ותועלה לדרגת תת-אלוף ובאוגוסט 2023 נכנסה לתפקידה.

שבו נשואה ליקי ואם לשלושה, מתגוררת בגדרה.

== הערות שוליים ==

קטגוריה:תתי-אלופים בצה"ל
קטגוריה:חיילי צה"ל במלחמת לבנון השנייה
קטגוריה:קצינות צה"ל בדרגת תת-אלוף
קטגוריה:ישראליות שנולדו ב-1979
קטגוריה:ישראלים שנולדו ב-1979
72 Seasons

72 Seasons (בתרגום חופשי לעברית: 72 עונות) הוא אלבום האולפן ה-12 של להקת ההבי מטאל האמריקאית מטאליקה, שיצא לאור ב-14 באפריל 2023. הוא אלבום האולפן הראשון של הלהקה לאחר תקופה של כשש וחצי שנים מאז יציאתו לאור של Hardwired...to Self-Destruct ב-2016.

==היסטוריה==
הלהקה הכריזה על האלבום העתידי ב-28 בנובמבר 2022, ובמקביל הוציאה את הסינגל הראשון מתוכו, "Lux Æterna". השיר יצא לאור בלוויית קליפ.

במקביל להכרזה על האלבום, הודיעה הלהקה גם על מסע הופעות מתוכנן, M72 Tour, שיכלול 46 הופעות ב-22 ערים ברחבי העולם.

==שם האלבום==
ב-28 בנובמבר 2022 הסביר הטפילד את שם האלבום:

==השקה וקידום מכירות==
ב-28 בנובמבר 2022 הודיעה מטאליקה על השקת האלבום, שמו, תאריך השקתו, רשימת הרצועות ומסע ההופעות בצפון אמריקה ובאירופה, בהשתתפות פנתרה, פייב פינגר דת' פאנץ', אייס ניין קילס, גרטה ואן פליט, ארכיטקטס, וולביט ומאמות' WVH, שייקרא M72 World Tour. במקביל יצא הסינגל הראשון מהאלבום, "Lux Æterna" עם וידאו קליפ נלווה.<ref></ref>

ב-19 בינואר 2023 הוציאה הלהקה סינגל נוסף, "Screaming Suicide", גם הוא בלוויית קליפ.<ref></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|100 האלבומים הטובים ביותר לשנת 2023
|93
|<ref name=":02"></ref>
|}

==רצועות==

==מיקומי שיא==
=== מצעדי סוף שנה ===

==קישורים חיצוניים==
* 

== הערות שוליים ==

קטגוריה:אלבומי מטאליקה
קטגוריה:אלבומים באנגלית
קטגוריה:אלבומים בהוצאה עצמית
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי כסף בממלכה המאוחדת
עמותת פתיל תכלת

עמותת פתיל תכלת היא עמותה ישראלית הפועלת לחידוש מצוות התכלת והפצת המצווה בקרב יהודים. מנכ"ל העמותה הוא ד"ר ברוך סטרמן.

==היסטוריה==
העמותה הוקמה בתחילת שנות התשעים בידי הרב אליהו טבגר, ד"ר ברוך סטרמן, ד״ר ארי גרינספן ויואל גוברמן לשם קידום מצוות התכלת. בתחילה ייצרו מקימי העמותה פתילי תכלת בצורה ביתית. בהמשך יועלו תהליכי הייצור והוקם המפעל, ומאז העמותה מייצרת פתילים מארגמונים לפי שיטת הרב טבגר, ומקדמת מיזמים חינוכיים וקהילתיים שונים.

==תחומי פעילות==
העמותה מתמקדת בשני תחומי פעילות עיקריים: הראשון הוא ייצור ומכירת פתילי תכלת, ובכלל זה קשירת טליתות וציציות עם תכלת במפעל בכפר אדומים, מחקר מעשי של דרכים לשיפור ייצור התכלת בימינו, ומחקר מעשי של ייצור התכלת בעת העתיקה; התחום השני הוא מיזמים חינוכיים וקהילתיים, ובכללם הפעלת מרכז מבקרים פיזי ומקוון, הוצאה לאור של קונטרס "ונתנו על ציצית הכנף" והפצתו, ארגון מיזם "שבת התכלת" בקהילות יהודיות בשבת פרשת שלח, והקמה של מאגר משאבים לימודי בנושא התכלת והנגשתו לקהל הרחב במסגרת אתר העמותה, ובכלל זה תרגום של מאמרים מאנגלית והפקת סרטוני הסבר על התכלת ואופן קשירתה.

== פרסומים ==
* מאגר מאמרים (דיסק) מאמרים במספר שפות בנושא התכלת, תשס"ד.
* פתיל תכלת, תשע"ח
* נושאים בפרק התכלת דף יומי: מנחות פרק ד, תשע"ח.
* והיה לכם לציצית – קונטרס בענייני התכלת, 16 גיליונות, תשס"ז – תשפ"ב.<ref></ref>
* אליהו טבגר, שלוש מאמרים בנושא התכלת, תשנ"ז.
* אליהו טבגר, אוסף מאמרים בנושא התכלת, תשס"א.
* משיכיר : אסופת מאמרים מן הפולמוס על הכרת חלזון התכלת, תשע"ז.
* אסופת מאמרים בנושא התכלת, תשע"ב.

כמו כן העמותה הוציאה מספר ספרים באנגלית.

== לקריאה נוספת ==
* ברוך סטרמן וג'ודי טאובס-סטרמן, לטעום מהשמיים: מדוע חיפשו היהודים את צבע התכלת, ידיעות ספרים, 2011, עמ' 163–166.

== קישורים חיצוניים ==
* 
* 
* 
==הערות שוליים==

פתיל תכלת
קטגוריה:ארגונים יהודיים
ליפמוטור

Leapmotor (במנדרינית: 零跑) היא יצרנית רכב סינית שהמטה שלה ממוקם בהאנגג'ואו שבסין, והיא עוסקת בעיקר בייצור רכבים חשמליים. היא הוקמה בדצמבר 2015.

== היסטוריה ==
Leapmotor S01
ב-13 ביוני 2018, בתערוכת CES אסיה, ליפמוטור הכריזה על שבב הבינה המלאכותית הראשון מתוצרתה, ונקרא "Lingxin 01". השבב פותח בשיתוף פעולה בין ליפמוטור ו-Zhejiang Dahua והוא מיועד לרכבים אוטונומיים ולשם כך כולל יכולת למידה עמוקה וכוח מחשוב גדול. החברה שילבה אנכית רכיבים בעלי רווחים גבוהים על ידי פיתוח ובניית רכיבים בעצמה כגון מנועים חשמליים, מעבד רכב ותאורת לד.

באוקטובר 2018 הודיעה ליפמוטור על כוונתה להשיק שלושה דגמי מכוניות, ה-T03, ה-S01 וה-C11, כל אחד מהם מבוסס על פלטפורמה אחרת.

Leapmotor T03
ביוני 2019 הושק בסין הרכב הראשון, שנקרא S01, רכב בתצורת קופה 2 דלתות חשמלי, אחרי שאב טיפוס הוצג בתערוכת הרכב בגואנג'ואו ב-2017. באותה עת גייסה החברה 380 מיליון דולר והחלה בבניית מפעל.

ב-11 במאי 2020 הוכרזה המכונית החשמלית השנייה, ה-T03, מכונית מיני עירונית חשמלית, בשלוש גרסאות שונות.

Leapmotor C11
בנובמבר 2020 הושקה המכונית החשמלית השלישית, ה-C11, קרוסאובר חשמלי עם 7 מקומות ישיבה.

ב-11 מאי 2022 השיקה ליפמוטור את הרכב הרביעי שלה, מכונית סדאן חשמלית בשם C01, ולפי הנטען בעלת טווח של 500–717 קילומטרים בהתאם לרמת הגימור.

== בישראל ==
ב-22 בנובמבר 2022 הושקה ליפמוטור בישראל על ידי היבואן מטרו מוטור עם תחילת המכירות של הליפמוטור T03.

== קישורים חיצוניים ==

* 

== הערות שוליים ==

קטגוריה:יצרני רכב סיניים
קטגוריה:האנגג'ואו
הופכות את היוצרות

הופכות את היוצרות היא עמותה ישראלית המסייעת לנשים ביציאה ממעגל הזנות.

העמותה הוקמה בשנת 2011 על ידי לילך צור בן משה, והיא פועלת להעצמה אישית וכלכלית של נשים היוצאות ממעגל הזנות<ref></ref>. מטרות העמותה הן לסייע ביצירת שינוי בחיי היוצאות ממעגל הזנות וההתמכרויות על ידי שימוש בכלים מעולם היצירה בתחום האופנה, שמהווים מרחב יצירה והכשרה לנשים שיוצאות ממעגל הזנות ומוצאות עצמן ללא מיומנויות.

כיום מפעילה העמותה מתנדבים ברחבי הארץ ומסייעת בייעוץ, הכוונה, טיפול, מיצוי זכויות ושיקום ליציאה מזנות.

== רקע ==
בשנת 2013 נפתח סטודיו הקבע הראשון של העמותה בתל אביב וב-2015 נפתח סניף נוסף בחיפה. בשנת 2021 הוקם "מרכז מיה לסיוע רב תחומי" בדרום תל אביב.

העמותה מפעילה מודל סיוע המתמקד בקידום כלכלי ואישי, תוך דגש על שני היבטים מרכזיים: התפתחות מקצועית וביטוי עצמי. במרכז מודל הפעילות עומדת תוכנית לימודים שנתית במסלולי אופנה ודיגיטל, המלווה בטיפול פסיכולוגי חברתי<ref></ref>. לצורך כך העמותה מפעילה מרכזי סיוע רב תחומיים לשיקום מקצועי, תמיכה נפשית, משפטית, כלכלית ומשפחתית, על פי תוכנית אישית הנבנית עם המסתייעת.

=== מיה - מרכז סיוע רב תחומי ===
מרכז מיה הוקם על ידי העמותה על מנת לספק מענה לנשים בתחומים: מיצוי זכויות, סיוע משפטי, הדרכת אימהות, פסיכותרפיה, ייעוץ פסיכיאטרי, הדרכה להתנהלות כלכלית מיטיבה, בניית תוכנית לפרנסה והתקדמות אישית. המרכז נבנה בשיתוף עם נשים שהסתייעו בעמותה, שחלקן עובדות במרכז כמנטוריות, על פי הצרכים שעלו במהלך שנות הפעילות של העמותה ומעסיק נשות מקצוע בתחומים השונים ומתנדבות.

=== יוצרות עתיד - בית ספר שיקומי לאופנה ===
תוכנית שנתית המופעלת בשיתוף עם אגף השיקום בביטוח לאומי, במסגרתה ניתן טיפול פסיכולוגי חברתי ותמיכה בתחומים שונים. בית הספר השיקומי פועל בתל אביב ובחיפה, ולומדות בו כמאה נשים בשנה.

=== חובות תחילה - טיפול בחובות ושיקום כלכלי ===
הפרויקט מאפשר לנשים לקבל הדרכה כלכלית ותכנון כספי ובנוסף סיוע משפטי ורגשי, בפתרון חובות מול רשויות ונושים מסחריים ופרטיים. הסיוע בתהליך כולל תיווך מול עורכי דין, הגשת דוחות, השגת מסמכים ועוד<ref></ref>.

== קישורים חיצוניים ==
* 

* 

== הערות שוליים ==

קטגוריה:ישראל: עמותות
קטגוריה:זכויות האדם
קטגוריה:זנות בישראל
קטגוריה:ישראל: חברה
אריק ווארבורג

אריק ווארבורג (1892 - 1969) היה רופא יהודי-דני, פרופסור לרפואה פנימית באוניברסיטת קופנהגן ורופאו האישי של כריסטיאן העשירי, מלך דנמרק.

==קורות חיים==
ווארבורג החל את עבודתו המקצועית במעבדתו של קארל אלברט האסלבאך במחקר בממשק של פיזיולוגיה וכימיה פיזיקלית. בשנת 1922 הוא הגיש את עבודת הדוקטורט שלו על "תרכובות חומצה פחמתית ופעילות יוני מימן בדם ותמיסות מלח. הבעיות שהעסיקו אותו היו חקירת הבסיס לשווי המשקל בין פחמן דו-חמצני וביקרבונט בדם וביסוס ייצוג מתמטי של הקשר בין כמות החומצה פחמתית בדם והתגובה שלו. העומק המתמטי של התיזה שלו היה יוצא דופן עבור רופאים. בתיזה שלו, טבע ווארבורג את המושג אוסמולריות (הידוע גם כ"כריכוז אוסמטי"). בהמשך התעניין וארבורג באלקטרוקרדיוגרם, קבע כללים להפעלה נכונה שלו והראה שניתן להשתמש בזיהוי היפוקסיה באלקטרוקרדיוגרם לגילוי מחלת לב איסכמית. במקביל למחקריו במעבדה, התמחה ווארבורג ברפואה פנימית בבית החולים העירוני של קופנהגן. מסוף שנות ה-20 הקדיש ווארבורג חלק נכבד ממחקריו לבעיות לב עד שנהיה מומחה עולמי לבעיות לב.

בשנת 1931 הופקד ווארבורג על הקתדרה לרפואה קלינית באוניברסיטת קופנהגן. בהמשך ווארבורג היה מנהל מחלקה בבית החולים המלכותי בקופנהגן.

בעקבות פיזור הממשלה הדנית על ידי הנאצים באוגוסט 1943 נעצר ווארבורג יחד עם יהודים אחרים כדי לשלחם להשמדה. בהתערבותו של כריסטיאן העשירי, מלך דנמרק הוא שוחרר ושב לעבודתו בבית החולים הממשלתי בקופנהגן. באפריל 1944 ירו לעברו שני מתנקשים בבית החולים אך החטיאו את מטרתם. לתקופה מסוימת היה ווארבורג רקטור אוניברסיטת קופנהגן. בשנים 1945–1949 ושוב בשנים 1963–1964 היה ווארבורג נשיא האגודה הדנית להיסטוריה של הרפואה.

במאי 1948 עמד ווארבורג בראש מגבית בדנמרק למען ההגנה. בשנת 1953 היה חבר בוועד ידידי מכון ויצמן בדנמרק.

==הערות שוליים==

קטגוריה:מדענים יהודים דנים
קטגוריה:רופאים יהודים דנים
קטגוריה:ניצולי השואה: דנמרק
קטגוריה:ילידי 1892
קטגוריה:נפטרים ב-1969
צבי ברגמן

צבי ברגמן (1908 – 19 במרץ 1984) היה מקודחי הבארות הראשונים בארץ ישראל, על שמו רחוב בעיר פתח תקווה.

== ביוגרפיה ==
ברגמן נולד בפתח תקווה בשנת 1908 למשפחה מסורתית, הוא הבן השני מתוך שבעת ילדיהם של יצחק שעלה לארץ ישראל מרוסיה הקיסרית ולחיה, בת למשפחת שמרלינג מחברון. אחיו הצעיר זלמן היה לוחם באצ"ל והשתתף בפריצה לכלא עכו. אחותו הצעירה דובה היא יקירת העיר פתח תקווה לשנת 1997. עם התקדמות הבריטים לארץ ישראל, גורש אביו יחד עם עוד מתיישבים, ונכלא בידי הטורקים.

הוא דור שביעי בארץ ישראל, למד בבית הספר נצח ישראל ופרש לעבודה בגיל צעיר כדי לעזור לפרנס את משפחתו, לאחר שאביו יצחק נפצע מקליע אקדח. הוא החל את דרכו כקדח בארות עצמאי לאחר מספר שנים שבהן תכנן ובנה בעצמו מכונת קידוח.

הוא הקים חברה לקידוחי מים ולמשאבות בשם "צבי ברגמן ושו"ת" שנסגרה בשנת 2003.<ref></ref> בערים פתח תקווה, כפר סבא, ראשון לציון ובערבה ובמקומות רבים נוספים נמצאות בארות שקדח.

גם לאחר הקמת מדינת ישראל בשנת 1948 המשיך לקדוח בארות עד שפרש לגמלאות.

ברגמן נפטר בצאת פורים ה'תשמ"ד, 1984 בגיל 76, הוא נקבר בבית הקברות סגולה.

ברגמן היה נשוי לרחל לבית גרינברג ונולדו להם שתי בנות ובן.

== הערות שוליים ==

קטגוריה:פתח תקווה: אישים
קטגוריה:אישים הקבורים בבית הקברות סגולה
קטגוריה:אנשי היישוב ילידי הארץ
קטגוריה:ישראלים שנולדו ב-1908
קטגוריה:ישראלים שנפטרו ב-1984
גירית קווקזית

גירית קווקזית (שם מדעי: Meles canescens), היא מין נפוץ של יונק בסוג גירית החיה במערב אסיה, לרבות בישראל וקרובה למין גירית מצויה. חלק מהחוקרים רואים בה תת-מין של הגירית המצויה, אך לפי חוקרים מ-2013 ועוד היא נחשבת למין עצמאי, עקב הבדלים גנטיים שונים. ככל הנראה שני המינים התפצלו במשך הפליסטוקן שלפני 2.37 מיליון עד 450 אלף שנה מימינו.

==תיאור==
גירית זו יותר קטנה מקרובתה האירופאית והיא בעלת גב אפרפר-כהה, הרגליים שחורות והראש בעל פסים כהים-לבנים אופקיים. היא מזכירה מעט את גירית האסייתית או את היפנית, אך צבעה וצבע פניה דומים לאלה של האירופית. היא בעלת טפרים ארוכים העוזרים לה לחפור מחילות.

בדומה לקרובתה היא אוכלת כל ופעילה בלילה, לעיתים קרובות בזוגות.

==תפוצה==
הגירית הקווקזית מצויה בין אנטוליה בצפון עד הרי הקווקז בדרום ובלבנט, דרך מרכז איראן ומזרחה להרי טיין שאן ועד אפגניסטן. היא נמצאה גם בכרתים ורודוס שבאיי הים התיכון.

מאחר שהמין הוגדר לאחרונה יחסית, לא ברור טווח הגבול שלו עם הגירית האירופאית, אף ששניהם מצוים יחד במספר מקומות כמו הקווקז ולעיתים הם מתרבים רביית כלאיים.

גירית זו מצויה גם בארץ ישראל, לאורך כל החבל הים תיכוני ודרומה עד באר שבע וצפון-מערב הנגב.

===תת-מינים===
לגירית זו ארבעה תת-מינים:
* M. c. canescens
* M. c. arcalus
* M. c. rhodius
* M. c. severzovi

==קישורים חיצוניים==

קטגוריה:טקסונים שתוארו בידי ויליאם תומאס בלנפורד
קטגוריה:סמוריים
קטגוריה:ארץ ישראל: סמוריים
קטגוריה:בעלי חיים שתוארו ב-1875
גיבתון לבן-גרון

ביצי גיבתון לבן-גרון, אוסף מוזיאון טולוז]]
Emberiza rustica latifascia
גיבתון לבן-גרון (שם מדעי: Emberiza rustica) הוא מין של ציפור שיר ממשפחת הגיבתוניים.

בישראל הוא חולף נדיר ביותר, ולרוב נצפה בין אוקטובר לדצמבר. הוא היה מזדמן קבוע עד לסוף שנות ה-90, אך מאז התצפיות בו הלכו והתמעטו, למעט סתיו 2021 אז נצפו באופן חריג ארבעה פרטים שונים ועוד פרט אחד שהתגלה בינואר של אותו חורף.<ref></ref>

שם הסוג Emberiza הוא מ-Embritz, גיבתון בגרמנית עתיקה. שם המין הספציפי rustica הוא מלטינית ומשמעותו "כפרי, פשוט".<ref name="job"></ref>

הוא מקנן ברחבי צפון האזור הפלארקטי. הוא מין נודד; חורף בדרום מזרח אסיה, יפן, קוריאה ומזרח סין, וגם מזדמן נדיר למערב אירופה.

הוא מקנן בחורש מחטני רטוב. התטולה מורכבת מארבע עד שש ביצים מוטלות בקן בתוך שיח או על הקרקע. מזונו מורכב בעיקר מזרעים, וכאשר מאכיל צעירים, חרקים.

גיבתון זה דומה בגודלו לגיבתון סוף. יש לו חלקים תחתונים לבנים עם צדדים חלודיים, רגליים ורודות ומקור ורדרד. לזכר בלבוש קיץ ראש שחור עם גרון לבן, ועורף וחזה חלודיים.

לנקבה גב חום מפוספס בכבדות ופנים חומות עם עורף בהיר. היא דומה לגיבתון סוף נקבה, אך יש לה פסי צד אדמדמים, עורף ערמוני ומקור ורדרד, לא אפור.

== קישורים חיצוניים ==

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1776
קטגוריה:גיבתוניים
קטגוריה:ארץ ישראל: גיבתוניים
קטגוריה:יפן: עופות
קטגוריה:סין: עופות
קטגוריה:טאיוואן: עופות
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:רוסיה: עופות
קפלוניה

קפלוניה (ביוונית: Κεφαλονιά), הוא אי יווני במרכז הים היוני, המהווה יחידה אזורית נפרדת במחוז האיים היוניים. האי הוא הגדול מבין האיים היוניים במערב יוון, והאי ה-6 בגודלו ביוון אחרי כרתים, אוויה, לסבוס, רודוס וכיוס. זוהי גם יחידה אזורית נפרדת של אזור האיים היוניים. עיר הבירה של קפלוניה היא ארגוסטולי.

ב-12 באוגוסט 1953 הרסה רעידת אדמה את רוב האי. חיל הים שלח את שייטת 1 שהגישה עזרה ראשונה עד להגעת כוחות הצלה נוספים. כאות הוקרה נקרא רחוב בארגוסטולי בירת האי בשם ישראל (ביוונית: Ισραήλ).

==תחבורה==
באי קיים שדה תעופה .

== ראו גם ==
* סיוע חיל הים לנפגעי הרעש באיי יוון

==לקריאה נוספת==
* ברכה ריבלין, "קפלוניה", בתוך: הנ"ל (עורכת), פנקס הקהילות: (10) יוון, ירושלים: יד ושם, תשנ"ט 1998, עמ' 388–390.

==קישורים חיצוניים==

* 
* 
* 

קטגוריה:האיים היוניים
קטגוריה:יוון: יחידות אזוריות
גיבתון אדום-מקור

גיבתון אדום-מקור (שם מדעי: Emberiza caesia) הוא מין של ציפור שיר ממשפחת הגיבתוניים.

בישראל הוא חולף מצוי למדי, גם בסתיו וגם באביב, מוקדם יותר מגיבתון גנים. הוא אף דוגר בישראל, בחרמון, בגולן, בגליל המזרחי, בגלבוע ובהרי יהודה דרומה עד לנגב הצפוני.<ref></ref>

השם האנגלי Cretzschmar's מנציח את הרופא והמדען הגרמני פיליפ יעקב קרצ'מר שייסד את מוזיאון הטבע סננקנברג.<ref></ref> שם הסוג Emberiza הוא מ-Embritz, גיבתון בגרמנית עתיקה. שם המין caesias הוא מלטינית caesius, "כחלחל-אפור".<ref name="job"></ref>

הוא מקנן ביוון, טורקיה, קפריסין והלבנט. הוא מין נודד, חורף בסודאן ובצפון אריתריאה. מזדמן נדיר למדי למערב אירופה.

הגיבתון מקנן על גבעות חשופות שטופות שמש עם שיחים פזורים. הוא בעיקר חופי או מבודד, ולעיתים קרובות מתרבה ברום נמוך יותר מגיבתון הגנים הקשור אליו באופן הדוק, באזורי החפיפה של המינים. הוא מטיל ארבע עד שש ביצים בקן קרקע. מזונו מורכב בעיקר מזרעים, וכאשר מאכיל צעירים, חרקים.

גיבתון זה קטן במעט מגיבתון גנים. לזכר בלבוש קיץ ראש אפור ופס שפם כתום. חלקיו העליונים חומים ומפוספסים בכבדות, למעט העל-שת, וחלקיו התחתונים בגוון כתום חלוד. המקור המוצק ורוד.

לנקבות ולציפורים צעירות דגם ראש חלש יותר, והן דומות יותר לגיבתוני גנים. ניתן להבחין ביניהם על ידי טבעת העין הלבנה, לעומת הצהבהבה אצל גיבתון גנים.

== קישורים חיצוניים ==

== הערות שוליים ==

קטגוריה:טקסונים שתוארו בידי פיליפ ז'קוב קרצשמר
קטגוריה:בעלי חיים שתוארו ב-1827
קטגוריה:גיבתוניים
קטגוריה:ארץ ישראל: גיבתוניים
אנטוניו רודריגו נוגיירה

אנטוניו רודריגו נוגיירה (בפורטוגזית: Antônio Rodrigo Nogueira; נולד ב-2 ביוני 1976) הוא לוחם אמנויות לחימה משולבות ברזילאי הידועה בכינוי מינוטאורו. אמן ג'ו ג'יטסו ברזילאי, היה אלוף ה-PRIDE FC במשקל כבד (2001), הפך לאלוף ה-UFC זמני במשקל כבד ב-2008.

נוגיירה זכה לפופולריות מיוחדת בזמן שהתחרה בארגון היפני Pride Fighting Championships, שם היה אלוף המשקל הכבד בין השנים 2001-2003, אלוף הביניים בין השנים 2003–2004, הפיינליסט של גרנד פרי פרייד במשקל כבד ב-2004. כמו כן, ידועה בשל הטרילוגיה שלו עם הלוחם הרוסי פיודור ימליאננקו.

נוגיירה היה גם הזוכה בטורניר RINGS King of Kings לשנת 2000 במחלקת המשקל הכבד ואלוף הארגון האמריקאי מהדרג השלישי World Extreme Fighting.

לנוגיירה יש ניצחונות על לוחמים מפורסמים כמו: רנדי קוטור, מירקו פיליפוביץ', דן הנדרסון, פבריסיו ורדום, מרק קולמן, ג'וש ברנט, טים סילביה, סרגיי חריטונוב<ref></ref>.

==קישורים חיצוניים==

* 

==הערות שוליים==

קטגוריה:לוחמי אמנויות לחימה משולבות
קטגוריה:ברזילאים שנולדו ב-1976
קטגוריה:חברי היכל התהילה של אליפות הלחימה האולטימטיבית
צופית מלכותית

צופית מלכותית (שם מדעי: Cinnyris regius) היא מין של ציפור שיר ממשפחת הצופיתיים. היא אנדמית ליערות הרריים במזרח אפריקה, באזור בקע אלברטין .
זכר בחילוף נוצות

== תיאור ==
הצופית המלכותית היא צופית בינונית. לזכר הבוגר יש ראש וחלקים עליונים בצבע ירוק-זהוב ססגוני, כנפיים וזנב כהים וחזה ובטן באדום וצהוב. לנקבה הבוגרת חלקים עליונים בצבע זית עמום, עם חלקים תחתונים צהבהבים ומפוספסים קלות. הזכר בולט בייחודו, אבל הנקבה דומה לנקבות ממיני צופית אחרים ויש להכיר את ההבדלים הקטנים.למשל, הבדל הבולט בינה לבין נקבת צופית רוקפלר (Cinnyris rockefelleri), הוא גרון חיוור יותר. הנקבה ה"מלכותית" דומה גם לנקבת צופית כפולת-צווארון רוונזורי (Cinnyris stuhlmanni) ולנקבת צופית כפולת-צווארון צפונית (Cinnyris reichenowi), אך לאלה יש חלקים עליונים ירוקים יותר וחלקים תחתונים צהובים יותר. מין דומה נוסף הוא צופית צהובת-בטן (Cinnyris venustus), אך ניתן לזהות את הצופית המלכותית לפי החלקים העליונים הזיתיים יותר והחלקים התחתונים בגוון צהבהב-זיתי אחיד יותר.<ref name="Mann"></ref>

== תפוצה ובית גידול ==
אזור התפוצה של הצופית המלכותית משתרע על פני כל בקע אלברטין (מאוגנדה ועד טנזניה), שם היא חיה ברום 1,500–3,100 מטר מעל פני הים.<ref name="iucn status 11 November 2021"></ref> בתי הגידול שלה כוללים יערות הרריים ירוקי-עד, יערות מעורבים, יערות גידול משני, שטחי שיחים ובמבוק.

== סטטוס ==
הצופית המלכותית היא מין נפוץ. מגמת האוכלוסייה נחשבת בירידה בגלל אובדן בית הגידול המיוער. עם זאת, לא זוהו איומים מיוחדים והאיגוד הבינלאומי לשימור הטבע העריך את מצב שימור הציפור כללא חשש.

== קישורים חיצוניים ==

== הערות שוליים ==

קטגוריה:טקסונים שתוארו בידי אנטון רייכנוב
קטגוריה:בעלי חיים שתוארו ב-1893
קטגוריה:צופיתיים
דיאטת כביש

דוגמה לביצוע דיאטת כביש בפנסילבניה: בשדרה זו היו שני נתיבים לכל כיוון, והוחלט להפוך את הדרך לכביש בעל נתיב אחד ונתיב פנייה אמצעי, וכמו כן להוסיף נתיבי אופניים בכל צד של הרחוב
דיאטת כביש (באנגלית: Road Diet או Lane Reduction) היא טכניקה בהנדסת תחבורה במסגרתה מספר נתיבי הנסיעה או רוחבם מצטמצם לטובת חלוקה מחדש של רוחב הדרך.

== שיטות ==
הדרך הנפוצה ביותר היא להוריד את מספר נתיבי הנסיעה בכביש, לדוגמה על ידי הפיכת כביש בעל שני נתיבים לכיוון לכביש בעל נתיב אחד.

=== סיבות לדיאטת כביש ===
* סלילת או הרחבת מדרכות.
* הוספת או הרחבת רצועות צמחייה.
* הוספת שביל אופניים בצד אחד או בשני צידי הדרך.
* הרחבת נתיבי הנסיעה הקיימים (במידה וקודם לכן הנתיבים היו צרים מדי).
* הוספת נתיב פנייה.

=== ביצוע ===
במקומות בהם דיאטת כביש מבוצעת כראוי, לא קיימת השפעה על מצב התנועה, זאת מאחר שקודם לכן הקיבולת של הכביש הייתה מעל לנדרש ממנו. במקרים אחרים, היעד הוא הורדת נפח התנועה. בנוסף, כדי למנוע מהתנועה לזלוג לרחובות הצדדיים, נדרשות הרשויות לבצע פעולות למיתון התנועה בהם, דוגמת בניית כיכרות והוספת פסי האטה.

=== דיאטת נתיב ===
בדיאטת נתיב, רוחב הנתיב מוצר כדי להוריד את מהירות הנסיעה של המכוניות וכדי לפנות מקום לדרכי התניידות אחרות. לרוב, נתיבי הנסיעה מתוכננים ברוחב של לא פחות מ-3 מטרים. רוחב הכביש שנחסך מועבר למשתמשים אחרים דוגמת הולכי רגל, צמחייה וכדומה.

== פולמוס ==
=== בעד ===
חוקרים, לצד מחלקת התחבורה האמריקאית מצאו שדיאטת כביש עשויה להביא להורדת שיעור התאונות במקטע הכביש ב-19%–43%, כששיעור הירידה גדול יותר באזורים אורבניים קטנים לעומת מרכזים מטרופוליניים.

=== נגד ===
לא כל הרחובות העורקיים מתאימים לביצוע דיאטת כביש. העלייה בגודש התנועה יכולה לגבור על היתרונות הגלומים בדיאטת כביש במידה ונפח התנועה העוברת עולה על הקיבולת של כביש בעל 3 נתיבים. קיבולת זו עומדת על כ-20 אלף כלי רכב מדי יום.

התנגדויות אחרות בקשר לדיאטת כבישים נובעות מחשש לביטחון הציבור ופגיעה אפשרית במהירות המשטרה, אמבולנסים וכיבוי אש במקרי חירום. אחת הדוגמאות לדיאטת כביש שהואשמה לאחר מכן בכך שפגעה ביעילות המשטרה הייתה זו שבוצעה בעיירה פרדייז שבקליפורניה. ב-2018 התרחשה בעיירה שריפת מחנה שגרמה למותם של 88 בני אדם והביאה לפגיעה חמורה בעיירה עצמה. מתוך ארבעה נתיבי פינוי אפשריים מפרדייז, שלושה מהם היו כבישים הרריים צרים בעלי נתיב לכיוון, ואילו הרביעי היה העורק היחיד שהיה יכול להתמודד עם כמויות גבוהות של תנועה. חקירה של תקרית דומה שהתרחשה ב-2008 הביאה למסקנה שיש לבצע שינויים בציר, "כנתיב פינוי חירום, על ידי כריתת עצים וסבך ויצירת מחסומי אש בשני צידי הכביש". עם זאת, ב-2012 קיבלה ממשלת המחוז החלטה להצר את הכביש לנתיב אחד, להחליף את נתיבי הנסיעה בנתיבי אופניים וליישם צעדים נוספים למיתון התנועה בכביש. מבקרי המהלך האשימו מאוחר יותר את מקבלי ההחלטות בכך שהוא גרם ללכידת נהגים בשריפה.

== ראו גם ==
* רכיבתיות
* תחבורה בת קיימא

== קישורים חיצוניים ==
* 

== הערות שוליים ==

קטגוריה:תחבורה
קטגוריה:תכנון עירוני
קטגוריה:תשתיות תחבורה
טופז לוק

טופז לוק (נולד ב-26 באפריל 1992) הוא דובר ויועץ תקשורת לראש הממשלה בנימין נתניהו.

==ביוגרפיה==
לוק נולד וגדל באשקלון שם למד בבית הספר היסודי נוף ים א' ובתיכון כפר סילבר.

הוא החל את דרכו ביחידת דובר צה”ל, שם היה ממקימי מערך הרשתות החברתיות של צה”ל והתמחה במדיה חברתית.

בשנת 2014, בעקבות המלצתו של יאיר נתניהו לאביו, החל טופז לעבוד כמנהל הניו מדיה של ראש הממשלה בנימין נתניהו. מאז, נחשב לוק כאחת המקורבים ביותר לבנימין נתניהו ומשפחתו.

טופז לוק שימש כיועץ המדיה החדשה של נתניהו, תוך שהוא מנהל את האסטרטגיות התקשורתיות ברשתות החברתיות ומשתתף בקמפיינים פוליטיים רבים. עבודתו נחשבת כגורם משמעותי בעיצוב תדמיתו הציבורית של נתניהו וביכולת התקשורת שלו להגיע לקהלים רחבים דרך הרשתות החברתיות. במהלך השנים, לוק עבר לתפקידים שונים, וב-2023 התמנה לדוברו המדיני של ראש הממשלה במשרד ראש הממשלה.

בשנת 2022 בזמן הרכבת הממשלה בכנסת העשרים וחמש העריכו כי הוא יכהן כראש מערך ההסברה הלאומי, אך לבסוף הוא שימש כממלא מקום עד למינויו של מושיק אביב. באוגוסט 2022 נחקר על ידי המשטרה במסגרת חקירת הטרדת עד המדינה שלמה פילבר.

במאי 2024, עזב את לשכת ראש הממשלה ומונה כיועץ בכיר לנתניהו במסגרת מפלגת הליכוד ואחראי על קשרי החוץ של המפלגה. הוא עבר לתפקיד מאחורי הקלעים וממשיך להשפיע על המדיניות והאסטרטגיות של ראש הממשלה והמפלגה.

== ביקורת ==
בתחקיר אודות מכונת הרעל שפורסם בעיתון דה מרקר" נטען כי לוק משמש בצוות ההנהלה והפיתוח של מכונת הרעל, המכתיב את הנרטיבים שלה, לצד יאיר נתניהו, בנו של ראש הממשלה, ויונתן אוריך, היועץ האסטרטגי שלו.

במערכת הבחירות ב-2015 היה מעורב בבניית הקמפיין בו השתמש נתניהו בביטוי "המצביעים הערבים נעים בכמויות אדירות לקלפי" במטרה לעודד את תומכיו לצאת ולהצביע. האמירה עוררה סערה ציבורית וביקורת חריפה על השימוש בהפחדה גזענית לצורך השגת יתרון פוליטי. הוא היה שותף להפעלת הבוט דרכו נשלחו מאות הודעות אלפי בפייסבוק עם המסר "הערבים רוצים להשמיד את כולנו".

במהלך מגפת הקורונה נקנס לוק על הפרת תקנות הבידוד לאחר שנראה מצלם הפגנה של מכחישי קורונה שעמדה בסמוך להפגנות נגד נתניהו, בזמן שהיה אמור להיות בבידוד. לוק טען שהוא יצא לבדיקה רפואית ולא התכוון להפר את ההנחיות. פעילי המחאה טענו כי הפגנת מכחישי הקורונה הייתה מבוימת, וכי הצילומים של לוק נעשו בניסיון להציג באור שלילי את ההפגנות נגד נתניהו.

ביוני 2023 הוחלט להעמיד את טופז לדין בכפוף לשימוע בפרשת הטרדת העד שלמה פילבר <ref></ref>

== הישגים ==
* 2019 - נבחר טופז לוק במקום ה-29 ברשימת 100 המשפיעים של מגזין The Marker, בזכות תרומתו המשמעותית בתחום התקשורת והמדיה החדשה עבור ראש הממשלה.
* 2019 - נבחר לרשימת 100 המשפיעים של עיתון מעריב.
* 2021 - נבחר לרשימת 40 הצעירים המבטיחים של מגזין Ice, המציינת את הצעירים המובילים בתחומם בישראל.<ref></ref>

==קישורים חיצוניים==
* 
* 

==הערות שוליים==

קטגוריה:חיילי דובר צה"ל
קטגוריה:יועצי תקשורת ישראלים
קטגוריה:דוברים ישראלים
קטגוריה:ישראלים שנולדו ב-1992